
HOTĂRÂRE

cu privire la modificarea Regulamentului privind sistemul de bonusuri
În conformitate cu prevederile art.56 alin.(6), art.58, art.60, art.61 din Codul audiovizualului al Republicii Moldova şi în baza cap.VI pct. 1-4, pct. 3 lit b), cap.VII, cap. IX, cap. X, din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărârea Consiliului de Observatori nr. 87 din 30.08.2013, p.42 din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", modificat prin Hotărârea Consiliului de Observatori nr. 11 din 17.03.2015 
Consiliul de Observatori

HOTĂRĂŞTE:
1. Se aprobă următoarele modificări în Regulamentul privind sistemul de bonusuri, aprobat prin Hotărârea Consiliului de Observatori nr. 33 din 23 martie 2012:
a) Punctele 2.1. și 3.1. se completează în final cu textul ”în limita mijloacelor financiare disponibile”.
b) Punctele 4.4.1., 5.3, 5.4. și 8.5 se abrogă.

2. Prezenta hotărâre intră în vigoare la data adoptării.
Prezenta hotărâre a fost adoptată în partea pct. 1 lit. a) cu votul a 6 membri ai Consiliului de Observatori prezenți la ședință PRO (D. Deleu; P.Grozavu, L. Călugăru; S. Nistor; L. Vasilache; V. Țapeș). CONTRA (L. Gurez), în cealaltă parte s-a votat unanim PRO (D. Deleu; P.Grozavu, L. Călugăru; L. Gurez; S. Nistor; L. Vasilache; V. Țapeș).
Preşedintele 

Consiliului de Observatori               

     

 
     Doina DELEU
Secretarul
Consiliului de Observatori                            


Mariana CERSAC
Anexă

Regulamentul privind sistemul de bonusuri
(Adoptat prin Hotărîrea CO nr. 33 din 23.03.2012 și modificat prin Hotărârea CO nr. 111 din  16.10.2015)

I. Dispoziţii generale

1.1. Prezentul Regulament este elaborat în conformitate cu p.8.4 din Regulamentul privind sistemul de salarizare în IPNA Compania “Teleradio-Moldova”, aprobat prin Hotărârea Consiliului de Observatori al IPNA “Teleradio-Moldova” nr.17 din 29.02.2012 cu privire la Regulamentul privind sistemul de salarizare în IPNA Compania „Teleradio-Moldova”.

1.2. Scopul prezentului Regulament este stabilirea modului de acordare a bonusului de performanţă şi a bonusului de fidelitate.

1.3. Bonusul de performanţă şi bonusul de fidelitate se acordă în conformitate cu Regulamentul privind sistemul de salarizare în IPNA Compania “Teleradio-Moldova” și Caietul de sarcini al IPNA Compania “Teleradio-Moldova” pentru anul respectiv.
1.4. Bonusul de performanţă şi bonusul de fidelitate constituie parte a salariului mediu și se achită:

1.4.1. în temeiul ordinului președintelui IPNA Compania „Teleradio-Moldova”, în conformitate cu p.4.1.;

1.4.2. separat de salariul de funcție, prin transfer la cardul bancar.
2. Bonusul de performanţă

2.1. Bonusul de performanţă se acordă salariaţilor IPNA Compania „Teleradio-Moldova” pentru merite profesionale individuale, în limita mijloacelor disponibile.
Pct.2.1 a fost modificat prin Hotărârea Consiliului de Observatori nr.111 din 16.10.2015 cu privire la modificarea Regulamentului privind sistemul de bonusuri.
2.2. Cuantumul resurselor financiare pentru bonusul de performanţă se stabilește anual în Caietul de sarcini al IPNA Compania “Teleradio-Moldova”.

2.3. Bonusul de performanţă se acordă pentru trimestrul calendaristice.

3. Alocarea resurselor financiare pentru bonusul de performanţă

3.1. Cuantumul resurselor financiare pentru bonusul de performanţă se alocă radiodifuziunii, televiziunii şi serviciilor comune, în limita mijloacelor disponibile.
Pct.3.1 a fost modificat prin Hotărârea Consiliului de Observatori nr.111 din 16.10.2015 cu privire la modificarea Regulamentului privind sistemul de bonusuri.
3.2. Trimestrial, factorii de decizie distribuie subdiviziunilor, potrivit p.4.1.1.–4.1.3, resursele pentru bonusul de performanţă, în funcţie de:

3.2.1. performanţele subdiviziunilor, expuse în raportul trimestrial;

3.2.2. priorităţile din activitatea subdiviziunilor, pe parcursul trimestrului.

4. Condițiile de acordare a bonusului de performanţă

4.1. Decizia privind acordarea bonusului de performanţă se adoptă de:

4.1.1. preşedintele Companiei – pentru conducătorii și salariații serviciilor comune;

4.1.2. directorul radiodifuziunii – pentru conducătorii și salariaţii subdiviziunilor din subordine;

4.1.3. directorul televiziunii – pentru conducătorii și salariaţii subdiviziunilor din subordine.

4.2. Bonusul de performanţă se acordă salariatului care, pe parcursul trimestrului, și-a depăşit obligaţiile prevăzute în fişa de post.

4.3. Bonusul de performanţă poate fi acordat salariatului care, pe parcursul trimestrului, a înregistrat realizări profesionale deosebite, în limitele obligaţiilor prevăzute în fişa de post.

4.4. Bonusul de performanţă nu se acordă salariatului care, pe parcursul trimestrului:

4.4.1. Pct.4.4.1. a fost abrogat prin Hotărârea Consiliului de Observatori nr.111 din 16.10.2015 cu privire la modificarea Regulamentului privind sistemul de bonusuri.
4.4.2. nu și-a îndeplinit obligaţiile prevăzute în fişa de post;

4.4.3. nu a avut realizări profesionale deosebite, în limitele obligaţiilor prevăzute în fişa de post.

5. Indicatorii de performanţă

5.1. Indicatorii de performanţă reflectă realizările profesionale deosebite şi activităţile ce depăşesc obligaţiile prevăzute în fişa de post pe parcursul unui trimestru.

5.2. Indicatorii de performanţă corespund următoarelor cerinţe:

5.2.1. sunt concreţi, rezultă din obligațiile salariatului prevăzute în fişa de post;

5.2.2. sunt măsurabili – au formă concretă de realizare, implică o finalitate;

5.3. Pct.5.3. a fost abrogat prin Hotărârea Consiliului de Observatori nr.111 din 16.10.2015 cu privire la modificarea Regulamentului privind sistemul de bonusuri.
5.4. Pct.5.4 a fost abrogat prin Hotărârea Consiliului de Observatori nr.111 din 16.10.2015 cu privire la modificarea Regulamentului privind sistemul de bonusuri.
5.5. Indicatorii de performanţă sunt individualizaţi şi se aduc la cunoştinţa salariatului cu 10 zile calendaristice înainte de începerea trimestrului, pentru care se acordă bonusul de performanță.

6. Evaluarea performanţei
6.1. Evaluarea performanței profesionale a angajaților se efectuează lunar, potrivit următoarei proceduri:

6.1.1. fiecare indicator de performanţă este evaluat de la 0 la 10 puncte;

6.1.2. punctele acumulate sunt însumate;

6.1.3. în final, este determinat punctajul mediu prin împărţirea sumei punctelor acumulate la numărul de indicatori de performanţă.

6.2. Punctajul mediu lunar al salariatului se cumulează trimestrial în punctajul  lui individual.
7. Calcularea bonusurilor de performanţă

7.1. Controlul asupra stabilirii şi calculării bonusurilor de performanță este efectuat de către Departamentul financiar.

7.2. Cuantumul trimestrial al bonusului individual de performanţă se calculează după formula:




            BS  
                             CB = ----------- x PI


                      PS

CB – cuantumul trimestrial al bonusului individual de performanţă;

BS – resursele financiare, alocate pentru trimestrul respectiv subdiviziunii în cauză;

PS – numărul total de puncte acumulate de salariaţii subdiviziunii în cauză, în urma evaluării performanței profesionale a salariaților din subdiviziunea în cauză;

PI – punctajul mediu individual obţinut de fiecare candidat la bonusul de performanţă.

8. Bonusul de fidelitate

8.1. Bonusul de fidelitate se acordă la sfârşitul anului calendaristic, salariaţilor care au activat cel puțin 7 ani în IPNA Compania „Teleradio-Moldova” şi care pe durata anului în curs şi-au onorat ireproşabil obligaţiile prevăzute în fişa de post.

8.2. Valoarea bonusului de fidelitate constituie:

8.2.1. pentru salariații care activează 7-13 de ani în IPNA Compania „Teleradio-Moldova” – 2%;

8.2.2. pentru salariații care activează 14-20 de ani în IPNA Compania „Teleradio-Moldova” – 4%;

8.2.3. pentru salariații care activează peste 21 de ani în IPNA Compania „Teleradio-Moldova” – 6%.

8.3. Cuantumul resurselor financiare pentru bonusul de performanţă se stabilește anual în Caietul de sarcini al IPNA Compania “Teleradio-Moldova”, în calitate de parte distinctă a fondului salarial.
8.4. Bonusul de fidelitate se achită în luna decembrie a fiecărui an.
8.5. Pct.8.5. a fost abrogat prin Hotărârea Consiliului de Observatori nr.111 din 16.10.2015 cu privire la modificarea Regulamentului privind sistemul de bonusuri.
9. Dispoziţii tranzitorii
9.1. Prezentul regulament se va implementa din trimestrul II al anului 2012, în conformitate cu p.4 din Hotărârea Consiliului de Observatori al IPNA “Teleradio-Moldova” nr.17 din 29.02.2012 cu privire la Regulamentul privind sistemul de salarizare în IPNA Compania „Teleradio-Moldova”.

